AlexejDobrolubov/national_council_slovak_2010 huggingface dataset:
23. schôdza NR SR - 9.deň - A. dopoludnia
Dátum: 2024-12-06
Poslanec: Marcinková, Vladimíra (SaS)
Druh vystúpenia: Vystúpenie v rozprave

12. Ďakujem za slovo opäť. V tomto návrhu sa snažíme reagovať na vlastne dotazy, ktoré nám prichádzajú z praxe a sú to naozaj veľmi absurdné situácie, na ktoré nás upozorňujú občania. A viem, že na tieto situácie neupozorňujú len nás ako poslancov, ale upozorňujú aj verejného ochrancu práv, ktorý to zahrnul, práve volanie po tejto zmene, ktorú navrhujeme, aj do svojej výročnej správy verejného ochrancu práv za rok 2023. Tie situácie, aby som vám veľmi prakticky vysvetlila, aké sú a na ktoré reagujeme, napríklad keď maloleté dieťa bicyklom pri jazde na bicykli narazí do auta, vznikne nejaká škoda a v momente, kedy je podozrivé to maloleté dieťa zo spáchania priestupku, tak prídavky na dieťa už ďalej nedostáva rodič, ale osobitný príjemca, čo je napríklad obec. A už pri podozrení, že je maloleté dieťa vlastne podozrivé zo spáchania priestupku väčšinou tým, že nemá vlastne priestupkovú zodpovednosť, tak dochádza k odloženiu takéhoto prípadu a aj počas toho času odloženia na základe zákona o prídavkoch je pozastavený ten normálny tok prídavkov na dieťa a prídavky na dieťa sú dané osobitnému príjemcovi. Čiže naozaj v týchto absurdných situáciách vlastne komplikujeme ľuďom život. A je to problém, pretože práve otec dieťaťa, ktoré spôsobilo tú škodu na tom aute, čo som spomínala v úvode ako príklad, práve on popisoval, že ako jednorodič vlastne prišiel o tých 60 eur, čo je preňho príjem, ktorý potrebuje, a pritom v tej veci sa ďalej nič nedialo, pretože dieťa, keď má štyri-päť rokov, tak čo tam skonštatuje polícia vlastne. Tá vec je odložená, je podozrivé zo spáchania nejakého priestupku a správny orgán prípad odkladá na neurčito a vlastne dôsledkom toho je, že ten rodič nedostáva prídavky na dieťa pri takejto absurdnej situácii, ale dostáva ich osobitný poberateľ. Takže preto sa snažíme tú úpravu zmeniť a to nasledovne, tak aby sa k odovzdávaniu prídavkov osobitnému príjemcovi, aby k tomu dochádzalo až v prípade, že dieťa spácha v období troch po sebe nasledujúcich kalendárnych mesiacov opätovne priestupok. To znamená, že tam je nejaká recidíva, že to nie je len nejaká náhoda, keď bicyklom vrazí do auta alebo podobné absurdity. Čiže snažíme sa naozaj vyčistiť tú situáciu, aby sme rodičom pri takýchto nešťastných náhodách nespôsobovali, nespôsobovali ujmu a najmä rodičom, ktorí sú v zlej finančnej situácii, pretože pre nich je toto veľký problém, keď vlastne o ten príjem prichádzajú tak, že im ho niekto vydeľuje pri tom osobitnom príjemcovi a nemôžu s ním disponovať sami, a preto to riešime. Toľko z mojej strany. Ďakujem.
23. schôdza NR SR - 8.deň - B. popoludní
Dátum: 2024-12-05
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

116. Ďakujem za slovo. Ja chcem len povedať, že pán Matovič by nemal hovoriť o pacientoch, chorých ľuďoch a o tom, že im chce pomáhať, pretože mal takú možnosť, mohol pomôcť detským pacientom niekoľkokrát ako predseda strany, umožniť im, aby mohli mať zákonom garantovanú možnosť a právo mať pri sebe rodiča, a jeho strana to sabotovala. Som rada, že názor zmenili, ale naozaj toto mám hlboko v pamäti z nášho koaličného obdobia, čiže neviem ten záujem o chorých ľudí a o pacientov pána Matoviča prijať a bola by som rada, keby som sa mýlila. (Potlesk.)
23. schôdza NR SR - 3.deň - A. dopoludnia
Dátum: 2024-11-28
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

36. Ďakujem kolegyni Števulovej, že túto tému otvorila. My sme včera na ľudskoprávnom výbore tiež túto tému otvorili a hovorili sme so štátnym tajomníkom z ministerstva vnútra, upozornili sme ho na to, že tých 60 dní je skutočne málo pre odídencov, týka sa to aj žien, aj osamelých rodičov s deťmi, je tam výnimka pre deti, keď sú do troch rokov, tam im musíme poskytnúť pomoc, ale nad tri roky, ak má dieťa a ak je ich aj viacero, tak jednoducho s tou matkou po dvoch mesiacoch už nebudú mať kde zložiť hlavu, takže pre mňa je to mimoriadne necitlivé, že ideme aj v rozpore so zaužívanou praxou okolitých krajín, kde to je minimálne 90 dní, tie tri mesiace. Naozaj tých 60 dní, to je neľudské podľa mňa, veľmi akože naozaj zlá zmena pri dobrom zákone, lebo ostatné veci v tom zákone a v tej novele vítame, ale toto nás všetkých presvedčilo, že sa na to nedá zahlasovať. V skrátenom konaní takáto vážna zmena, nerozumiem.
23. schôdza NR SR - 1.deň - B. popoludni
Dátum: 2024-11-26
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

72. Ďakujem za slovo. Pozdravujem, pán minister. Budem reagovať aj na predrečníka. Áno, ja súhlasím, že je dôležitý aj nejaký prísnejší prístup k tomu, kto je invalidný dôchodca a tak ďalej, ale tu sa venujeme posudkovej činnosti a v tomto ohľade ma zaujíma to, čo ste spomenuli. Mrzí ma to, ja som tu nebola od úplného začiatku, nedalo sa mi, ale hovorili ste, že ste boli v kontakte aj so združením Akčné rodiny, keby ste vedeli ešte raz spomenúť, že vlastne na čom ste sa dohodli, že čo bol ten prienik. Pretože ja som s nimi komunikovala, tak aby sme mali tú informáciu od vás. A ďalšia informácia, všimla som si, že zákon má byť účinný až od 1. septembra 2025. K čomu pripísať ten dátum, že ten vlastne nie je k začiatku roka ani uprostred roka, ale vlastne ten september. Nedávalo mi to úplne zmysel. Tak keby ste nám vedeli vysvetliť aj tú účinnosť. Vďaka.
22. schôdza NR SR - 9.deň - A. dopoludnia
Dátum: 2024-11-05
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

35. Ďakujem, pán predsedajúci za, za slovo a kolegyni za jej vystúpenie. Mne pán Huliak pripomína takého trola, s ktorými sa mnohí stretávame na internete. Ja som si teraz pozerala definíciu, čo taký trol je. Tak je to internetový používateľ, ktorého úlohou je provokovať a obťažovať iných používateľov. No presne tak by som ja opísala aj pána Huliaka v parlamentnom priestore, že ide o používateľa, ktorého je úlohou je nás tu provokovať a obťažovať a naozaj diskreditovať našu prácu, pretože mnohí sa ju snažíme robiť v mantineloch slušnosti, odbornosti a profesionálne. Nie je len aroganciou pána Huliaka, že tu dnes nie je a neobhajuje sa, je to aj nejakou vizitkou deficitu jeho schopnosti sa obhájiť a naozaj dôstojne argumentovať a zdôvodniť, prečo by mal naďalej zastávať túto funkciu. Ja som tiež bola v minulosti odvolávaná, keď som predsedala výboru pre európske záležitosti. Odvolávali ma ľudia ako pani Tabák alebo pán Taraba a musím povedať, že som si to tu odsedela aj, keď to bolo nepríjemné, ale bolo dôležité argumentovať a vyjadriť sa, aká je moja vízia v tej funkcii, čo tam robím a čo ponúkam. To, že tu dnes pán Huliak nie je, je odpoveďou za všetko, pretože on žiadnu víziu ani nič podobné neponúka. On ponúka len svoju hru moci a tieto svoje naozaj nedostatočné argumenty (povedané so smiechom), ktoré on zakrýva za rôzne peuratíva a urážky voči ženám, pretože veľmi rád si to dovoľuje práve voči tým. Takže ktokoľvek ho dnes podporí alebo bude stáť na jeho strane, tak legitimizuje takéto správanie a prikyvuje naňho a je jeho súčasťou.
22. schôdza NR SR - 9.deň - A. dopoludnia
Dátum: 2024-11-05
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

31. Ďakujem pekne, pán predsedajúci. A chcem sa poďakovať aj kolegyni poslankyni Plavákovej za to, že aj napriek tomu, aké nepríjemné musí byť vracať sa k tým udalostiam, tak bojuje a pripomína to a určuje tie hranice toho, čo už nie je akceptovateľné. Je to strašne dôležité aj pre všetkých ostatných, aj pre všetky ostatné, ktoré tu sedíme a zažili sme rôzne formy útokov, rôzne spôsoby ponižovania. A ja si spomínam na spôsob, akým ma ponižoval pán Kuffa, a vtedy som nemala toľko sily, koľko má dnes pani Plaváková, a dokáže naozaj tento boj zvádzať. A bola som veľmi vďačná, keď sa ma zastal pán kolega Grendel a som teraz vďačná rovnako pani Plavákovej, že, že to nenecháva tak a že to, že to naozaj cieli na politickú zodpovednosť, na osobnú zodpovednosť pána Huliaka, pretože tu by mala byť vyvodená. A to prekročilo všetky hranice toho, čo sa kedy udialo v parlamente, toho, čo tu bolo kedy povedané, a ja som presvedčená, že sa na tom zhodneme viacerí naprieč politickým spektrom a bude to takým vysvedčením slušnosti tejto koalície, ako sa v tomto hlasovaní zachová, takže aj keď momentálne visíte na šnúrke pána Huliaka, mali by ste ukázať odvahu a naozaj úctu k pravidlám a k slušnému správaniu. V tom vám držím prsty. Ďakujem kolegyni.
39. schôdza NR SR - 12.deň - A. dopoludnia
Dátum: 2025-09-26
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Pán poslanec Stachura, pán doktor, beriem vaše vystúpenie tak, že v podstate sa potvrdilo to, že celospoločensky vnímame, že máme obrovský dlh voči spoločnosti, voči pacientom a ľuďom ako takým, najmä v tejto sfére a že je fajn, že sa vôbec hľadá ten prienik. A tiež ako lekár ste sa museli stretávať s veľmi ťažkými prípadmi, ktoré ste museli riešiť. My v podstate tiež, ale od kedy sme sa zapojili aj do národného projektu prvého detského hospicu, tak tie prípady v našom okolí rozhodne narastajú. Nie je nám to jedno, aj keď tie nášľapné míny, ktoré ste niektoré pomenovali, tak si ich uvedomujeme po stretnutí naozaj rokovaniach s veľkým množstvom asociácií, ale aj s inovatívnym farmapriemyslom, pretože ako ste poznamenali, že je podstatné stretávať sa s jednotlivými ľuďmi v systéme, ktorí do toho majú rozhodne čo povedať a veľmi vítam to, že aj ďalej budete komentovať túto situáciu alebo dávať nám nejaké možnosti riešenia, pretože len spoločne to vieme vyriešiť. Nie sú to predsa len voliči či SMER-u alebo opozície, ale je to človek, na prvom mieste, ktorý sa nie svojou vôľou dostane do takejto neľahkej životnej situácie a dostáva sa do takejto situácie zlého zdravotného stavu s tou celou svojou rodinou, ktorá s ním ďalej znáša, či sú to náklady, ale aj potom tie bôle, ktoré k tomu primerane prislúchajú. Takže rozhodne vaše pripomienky neberieme ako nejaké negatívne stanoviská, ale ako pozitívny posun, ako môžme ešte ďalej náš zákon vylepšiť. Ďakujeme veľmi pekne.
39. schôdza NR SR - 12.deň - A. dopoludnia
Dátum: 2025-09-26
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

Ďakujem za slovo pán predsedajúci. Pán kolega Dvořák, oceňujem vaše vystúpenie, že ste sa prihlásili. Ďakujeme za vaše názory. Ďakujeme za to, že ste vedeli vyzdvihnúť niektoré veľmi podstatné prvky nášho zákona, ktorým sme sa, naozaj ako ste povedali, snažili vychádzať aj z ústavnej sťažnosti, ktorú podal pán verejný ochranca práv. My sme tvorili tento zákon legislatívne približne od mája, čiže my sme sa naozaj stretli s úplne s každým s kým bola tá možnosť. A v podstate bol úplne každý jeden človek z celého zdravotníckeho systému. Do určite miery ja s kolegyňou nie som uniformovaná alebo s tými myšlienkami zdravotníctva ako takého, že možno máme do toho trošku iný pohľad ako ľudia ktorí v zdravotníctve pracujú celý život. Avšak považuje tieto jednotlivé mantinely za veľmi podstatné aby sa ukotvili. Bola to požiadavka aj zdravotných poisťovní, ktoré nechceli už viac rozhodovať alebo nechcú. Doteraz to bol absolútne neriešený problém. Áno, uvedomujeme si, že možno to beriete, že je to vytrhnuté zo zákona ako z celku. Ale je to pre nás veľmi podstatná téma a ľuďom, vzhľadom k tomu, že sme sociálna demokracia, chceme dať možnosť aby sa mohli aj odvolať, aby sa im tie lieky sem dostávali na ten trh. Nie je to len ako o liekoch, aby sa dostávali do systému, ako ste povedali, ale ide nám o ľudí a pochopiteľne, že bude ešte o tom veľa rozprávať. Sme otvorení aj v druhom čítaní o tom, aby prišlo ešte možno k nejakým úpravám, pretože teraz sme v prvom čítaní, ešte sa podľa mňa k tomu aj neskôr vy vyjadríte. Ale ako celkom si myslím, že ste nás pochválili. Takže veľmi pekne ďakujeme za vašu podporu pán kolega.
39. schôdza NR SR - 6.deň - B. popoludní
Dátum: 2025-09-17
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

Ďakujem, pán predsedajúci, za slovo. Pani kolegyňa v prvom rade ocením pevné nervy počas tvojho vystúpenia, lebo je to naozaj veľmi nedôstojné od kolegov spod balkóna, že majú neustále potrebu vyrušovať a nedokážu si v kľude vypočuť ani vystúpenie koaličnej poslankyne, pretože my vôbec sa takto infaltivne nesprávame, ale tak je to ich prejav a ľudia na Slovensku si sami urobia obraz o tom, ako vystupujú naši kolegovia z OĽaNO. Je to v podstate obraz Slovenska, kam nás dostali, pretože práve preto koľko vyrušovali, možno treba ozrejmiť opäť tie obrovské škody, ktoré napáchali, či už to bola tá spomínaná vojenská technika, ktorá bola považovaná za šrot, ktorý už nikdy nevzlietne, ktorý je nepoužiteľný, ktorý vlastne nejde na Ukrajinu a potom zrazu na Ukrajinu sa zázračne dostal a doteraz tam pomáha Ukrajincom, ktorým teda do značnej mieri pomáhame dodnes, aby žili na Slovensku, aby mohli pracovať, čiže my tie pracovné podmienky vytvárame. O spomínaných vakcínach už bolo povedané dosť. Ja ešte spomeniem pána Vlčana, ktorého, pani kolegyňa, si uviedla na začiatku svojej rozpravy, pretože práve na tomto ministrovi pôdohospodárstva padla vláda, ktorý mal jedno smetisko a práve takýto minister pôdohospodárstva, ktorý mal v majetku alebo bol konečným užívateľom smetiska, tak už len to je takým paradoxom, za čo sa OĽaNO schováva. Vlastne žiadal obrovskú dotáciu od ministerstva životného prostredia, kde bol tiež politik z OĽaNO pán Budaj, ktorý potom opätovne prestúpil do inej strany, ako je u nich populárne. Takže ja sa čudujem, že vôbec tu zazneli nejaké čudné poznámky v správe od toho kúta, že či sme s nimi my obchodovali, pretože s takýmito ľuďmi ste vy obchodovali a z ľudí na Slovensku ste si urobili smeti.
39. schôdza NR SR - 6.deň - B. popoludní
Dátum: 2025-09-17
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Pán Jakab, tak u vás je teda známe, že sa vyjadrujete faktograficky a používate veľa faktov. Tak ja by som sa vás chcela spýtať, že keď ste nám tu vyčítali diaľnice, tunel Višňové a podobne, tak koľko kilometrov diaľnic ste postavili vy počas vašej vlády alebo počas toho, ako ste boli v koalícii, koľko to bolo mostov alebo tunelov, ktoré ste otvorili, koľko to bolo nájomných bytov, domovov sociálnych služieb? Alebo ak ste teda nepostavili, však odpoviete nám faktograficky, tak koľko takýchto ciest ste opravili? Máte napríklad županku v Žiline, ktorá mohla opravovať mosty, cesty II. triedy, môže to robiť stále, tak či nám na to viete odpovedať. Ale vy ste boli vo vláde, boli ste exekutíva, robili ste to najlepšie, ako sa len dalo, až ste krásnymi rôznymi zmluvami, až je teraz na vás trestné oznámenie, tak budete sa musieť tiež z toho nejakým spôsobom faktograficky vyviniť. Ale práve to, že ministerstvo financií efektívne prerozdelilo peniaze ministerstvu dopravy, ktoré je teraz jedným z najefektívnejších ministerstiev na Slovensku a rozostavalo Slovensko, či je to z pohľadu bytov, diaľnic, mostov, opráv ciest, tak to je obrovským rozdielom, pretože práve nalievanie financií do infraštruktúry, cestnej, nás môže posúvať ďalej, či už je to v hospodárskom raste alebo nejako inak, ale od vás sa nedalo vidieť, že vy by ste sem vôbec nejakého veľkého investora vedeli priniesť, aby ste ľuďom na Slovensku dávali prácu a ešte nám tu vyčítate, že my sme za pätnásť rokov vlády nič nedali ľuďom? No tak to je obrovské klamstvo. Môžeme vám ich tu vymenovať niekoľko, pretože my dávame omnoho viacej faktov na stôl, ako to robíte vy, pretože vy neustále len očierňujete. Ďakujem pekne. (Potlesk.)
39. schôdza NR SR - 4.deň - A. dopoludnia
Dátum: 2025-09-12
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

70. Pán predsedajúci, vy vediete schôdzu, takže my s tým absolútne súhlasíme, že bola takáto pauza, neviem, prečo tu zrazu vznikol takýto huriavk, prečo nevedia akceptovať, že vediete schôdzu absolútne perfektne, tak mohlo by to byť také pokojnejšie, ale už si zvykáme, že naši niektorí kolegovia absolútne nevedia, čo je to slušnosť, aj keď sa ňou najviac oháňajú, nevedia používať ani len slušné pomenovania na pána premiéra alebo pána ministra financií, každý je pre nich len krstné meno alebo aj horšie nadávky. Ale, pán Jakab, neboli ste náhodou vy v takej vláde, kde bolo OĽANO, kde boli saskári, niektorí teraz prívrženci PS-ka alebo teda dokonca poslanci, tak mali ste vy také opatrenia, keď ste vyzývali Slovákov, ušite si rúška, pritom na to ste vyhadzovali milióny eur, na MOM-ky ste mali dosť peňazí alebo také slávne vaše heslá, že Slovenky, keď pečiete, tak si zatvorte rúru, alebo dokonca zatvorte si okná, vypnite radiátory, dajte si svetre. Takto vyzerala vaša energopomoc a vy nám tu teraz idete niečo vyčítať? Tak by ste sa mali pozrieť na svoje vlastné vyjadrenia, ktoré ste mali v minulosti, pretože asi aj celá vaša, váš postoj ku konsolidácii je taký, že ani len tu neviete v piatok sedieť a vyjadrovať sa k tomu. Neviem, či ste mali v opozícii nejakú spoločnú pracovnú skupinu, alebo je to len jeden veľký tresk, kde, ktorý nám nič nepovedal. A ešte jednu takú otázku mám na vás, pán Jakab, pretože sa traduje o vás, že keď ste boli vedúci úradu vlády, tak na vaše narodeniny ste poskytovali za štátne peniaze také malé tortičky, tak či je to pravda.
39. schôdza NR SR - 3.deň - B. popoludní
Dátum: 2025-09-11
Poslanec: Matejičková, Zuzana (SMER - SD)
Druh vystúpenia: Vystúpenie v rozprave

Ďakujem veľmi pekne za slovo, pán predsedajúci. Vážená kolegyňa, vážení kolegovia, vážený pán minister Taraba, na začiatok môjho krátkeho príspevku by som len chcela oceniť prácu nášho vicepremiéra, ale aj celého ministerstva, v ktorom skutočne záleží na človeku a faktoch a rozumnom nastavení pravidiel, pretože teraz je táto práca viditeľná, efektívna a nie je založená na domnienkach typu, medveď je bylinožravec. Takže vzhľadom k dynamickému a efektívnemu riadeniu len v krátkosti odôvodním. Môj pozmeňujúci a doplňujúci návrh, keďže sa jedná len o technické a legislatívne úpravy a prečíslovanie bodov. Takže teraz mi dovoľte predniesť môj pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, a ktorým sa menia a dopĺňajú niektoré zákony. Po prvé, v čl. I., bode 19 sa slovom „nadradenom“ nahrádza slovom „prevažujúcom“. Po druhé, v čl. I., bode 27 sa slovo „nadradenom“ nahrádza slovom „prevažujúcom“. Po tretie, v čl. I., bode 34 sa slová „vkladá čiarka a slová“ nahrádzajú slovami „vkladajú slová“. Po štvrté, v čl. I. sa vypúšťa bod 39. Nasledujúce body sa primerane prečíslujú. Po piate, v čl. I., bod 42 znie: „42. V prílohe č. 8 kapitoly č. 4 položky č. 11 až 14 znejú: 11. Zariadenia na využívanie vody na výrobu elektriny (hydroelektrárne)... ===== ... 42 v prílohe č. 8 kapitoly č. 4 položky č. 11 až 14 znejú: 11, zariadenia na využívanie vody na výrobu elektriny hydroelektrárne s výkonom od 0,15 megawattu vrátane. 12, zariadenia na využívanie vetra na výrobu elektriny veterné elektrárne s výkonom od jedného megawattu od 0,1 megawattu do 1 megawattu vrátane. 13, zariadenia na výrobu elektriny zo slnečnej energie fotovoltické elektrárne okrem zariadenia na uskladňovanie elektriny, ktoré sú pripojené na tom istom mieste pripojenia a zariadení integrovaných do budovy v existujúcich alebo budúcich umelých konštrukciách okrem umelých vodných plôch s výkonom od 50 megawattov vrátane, od 5 megawattov do 50 megawattov. 14, priemyselné zariadenia na výrobu elektriny, pary a teplej vody okrem položky 1 až 10 až 13 tejto kapitoly s príkonom od 50 megawattov vrátane, od 5 megawattov do 50 megawattov. 6. V čl. 1 sa bod 42 vkladá nový bod 43, ktorý znie. 43. V prílohe č. 8 sa kapitola č. 4 dopĺňa položkou č. 15, ktorá znie. 15, priemyselné zariadenia na vedenie pary, plynu a teplej vody so svetlosťou od 300 milimetrov vrátane alebo súvislou dĺžkou od 5 kilometrov vrátane. Nasledujúce body sa primerane prečíslujú. Ďakujem veľmi pekne za pozornosť. Skončila som.
39. schôdza NR SR - 3.deň - B. popoludní
Dátum: 2025-09-11
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

Ďakujem opäť za slovo, pán predsedajúci. Si myslím, že teda sa opozícia predvádza absolútne v tom svojom najlepšom čo tu má, a pritom by bolo veľmi pekné povedať, že vás, jediné čo zaujíma, sú rôzne združenia, ktoré boli napojené na štátny rozpočet, a boli to také združenia, ktoré napríklad monitorovali vhodný výber stromu, kde by mohla byť vtáčia búdka v budúcnosti, na čo bolo vyčlenených až 50-tisíc eur, ktorý strom by mohol byť vhodný. Ďalej, ste podporovali také združenia, ktoré sledovali slimákov v prírode, ale doslova ste ignorovali rozvoj Slovenska a zlepšenie životnej úrovne na Slovensku. Ak ešte sa vrátim k slovám pána ministra Tarabu o pôde, tak už teraz existuje veľmi veľa priemyselných parkov na rôznych častiach Slovenska. Jedným z takýchto priemyselných parkov je na Žitnom ostrove, je to obecný priemyselný park v Kostolných Kračanoch, ktorý sa otvoril už v roku 2006, ale nie tak dávno tam bol minister financií, a práve aj pán minister Taraba, ktorého tiež veľmi tento priemyselný park zaujímal ako to funguje. A dokonca, ak to môžete aj dohľadať, ale pracuje tam teraz už viac ako štyritisíc ľudí, a tá obec sa vďaka práve takýmto investíciám, logistickým parkom, miestam, kde ľuďom sa dáva práca. Sú to miesta, kde napríklad, pečú croissanty, takže to nie je nič také, že teraz by sme len skladali autá, ako to mnohí chcú naznačiť. Tak, tí ľudia pracujú na Slovensku, tvoria hodnoty na Slovensku, odvádzajú aj tieto logistické parky alebo iné priemyselné časti. Dane na Slovensku nechávajú, podielové dane tým obciam, a tie obce sa vďaka tomu zveľaďujú, takže odporúčam vám, niektorým kolegom navštíviť park, priemyselný park, obecný priemyselný park. Nepatrí to žiadnemu oligarchovi v Kostolných Kračanoch napríklad. Ďakujem veľmi pekne.
39. schôdza NR SR - 3.deň - B. popoludní
Dátum: 2025-09-11
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne za slovo, pán predsedajúci. Pán minister, ja veľmi vítam, že ste vždy ochotný komunikovať a vysvetľovať všetky problémy, s ktorými sa stretávame. A ak doteraz naši kolegovia z opozície nepochopili, o čo tu vlastne ide, tak vy ste vyvrátili úplne všetky pochybnosti, ktoré by mohli mať ľudia v spoločnosti. Nuž ak ozaj im to nebude niektorým jasné, tak je to len hádzanie hrachu o stenu. No škoda, že tu dnes nie je pán Hlina, ktorý veľmi aktívne natáča veľmi nenávistné videá na sociálne siete, ale ak by mal možnosť s vami diskutovať a viesť tento dialóg, tak by možno pochopil niektoré veci, ale to asi nie je v jeho kapacite a skutočne by bolo fajn, keby neútočil toľko otvorene, ale keď má tú možnosť, tak by si vymenil priamo tu v parlamente niektoré slová. Lenže my za ten čas musíme zlepšovať život na Slovensku, pretože tu bol obrovský rozvrat štátu najmä po vládnutí bývalej vlády a vtedy nikto tak aktívne nevystupoval, keď sa jednalo o niektoré elity typu pán minister Budaj alebo jeho štátny tajomník pán Kiča, ktorý teraz asi robí pomocníka jednej pani redaktorke, ktorá tiež robí veľmi tendenčné reportáže proti životnému prostrediu. No ak mali prísť tí istí ľudia k Vlčanovej skládke, ktorá patrila do bývalej vlády alebo teda tomuto pánovi ministrovi, tak vtedy sme tam nikoho z týchto ľudí nevideli, nemali záujem riešiť tieto veci a práve ich vláda padla na tom, že okrem toho, že znečisťovali životné prostredie, nezáležalo im na životnom prostredí, tak ešte aj chceli okradnúť celý slovenský národ. Ďakujem vám veľmi pekne.